JY LEES NOU Agri SA: Stuit korrupsie vir werkskepping
Agri SA aanvaar Besigheidseenheid Suid-Afrika (Busa) se standpunt dat die ekonomie moet groei en korrupsie uitgeroei word voordat beduidende werkskepping in die land moontlik is, sê me. Jahni de Villiers, hoof van arbeid en ontwikkeling by Agri SA.
Agri SA, wat ’n deelnemer aan die tweedaagse nasionale werkberaad in Midrand was, sê hy verwelkom die gees van samewerking om sodoende werkskepping te ondersteun. Agri SA is, as ’n lid van BUSA, betrokke by die Nedlac-proses.
De Villiers sê van die ingrypings waarop gekonsentreer sal word om werkskepping aan te moedig, sluit in die bevordering van die landbou, landbouverwerking en die landbouwaardetting, asook finansiering vir transformasie in die landbou. Daar sal ook probeer word om Suid-Afrikaanse uitvoer te versterk en uit te brei.
“Deur die ingrypings word beoog om 275 000 regstreekse werksgeleenthede per jaar te skep om sodoende die kwessies van werkloosheid, armoede en ongelykheid aan te pak.”
Mnr. Christo van der Rheede, adjunk- uitvoerende direkteur van Agri SA, sê die besluite van die werkberaad is ’n goeie begin om werkskepping te ondersteun as deel van die breër strategie om ook groei en ekonomiese ontwikkeling te ondersteun.
Meer oor: agri sa| werkskepping
Werk vinniger met veeldoelige laaigraaf
Só werk voorkeuraandele
Grondkwessie: ‘Net een plan gaan vir Suid-Afrika werk’